Σκότι, η εφημερίδα γράφει
ότι ο Φιλ θέλει να παραμείνει κι ο Μάικλ ζητά 36 εκατομμύρια.
ΣΥΝΕΝΤΕΥΞΗ ΤΥΠΟΥ ΤΕΛΙΚΩΝ NBA
Επίσης, ο Τζέρι Κράουζ δεν απέκλεισε το ενδεχόμενο να σε ανταλλάξει,
κάτι που σ' αφήνει κάπως μετέωρο. Σ' ενοχλεί αυτό;
Όχι.
Θα ήθελα πολύ να ολοκληρώσω την καριέρα μου στο Σικάγο,
αλλά, αν δεν γίνει αυτό, τότε, θα πάω σε κάποια άλλη ομάδα.
Ανήκω στους κορυφαίους παίκτες όλων των εποχών.
Ξέρω πολύ καλά τι αξίζω.
Η αμοιβή σου, όμως, είναι χαμηλή.
Τι πιστεύεις ότι αξίζεις...
Θα έρθει και η δική μου ώρα. Είμαι σίγουρος.
ΤΕΛΕΤΗ ΠΑΡΑΔΟΣΗΣ ΔΑΧΤΥΛΙΔΙΩΝ 1η ΝΟΕΜΒΡΙΟΥ 1997
Ο Σκότι Πίπεν!
Σας ευχαριστώ.
Ευχαριστώ για κάθε υπέροχη στιγμή που έχουν χαρίσει στην ομάδα
οι οπαδοί αυτής της πόλης τις τελευταίες δέκα σεζόν.
Είχα μια υπέροχη καριέρα εδώ,
κι αν τυχόν δεν μπορέσω να το ξαναπώ, σας ευχαριστώ.
Ο Πίπεν ευχαρίστησε βουρκωμένος το κοινό.
Για μια στιγμή, ασυνείδητα, νομίσαμε
ότι ακούγαμε δήλωση ότι αποσύρεται.
Ήμουν στενοχωρημένος επειδή ήξερα πως είχε έρθει το τέλος του ταξιδιού,
και δεν περίμενα ποτέ να τελειώσει έτσι.
Ο Τζέρι Κράουζ μπέρδεψε εντελώς την κατάσταση όταν είπε
ότι ήταν η τελευταία σεζόν του Φιλ
και ότι, στο τέλος της σεζόν, θα έφευγαν όλοι οι παίκτες.
Ουσιαστικά, μας απήλλαξε από τα καθήκοντά μας.
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Εκπληκτική κίνηση!
Το παιχνίδι τελείωσε!
Πανζουρλισμός στο Στάδιο του Σικάγου...
Δεν έχει πισώπλατα μαχαιρώματα.
Καιρός να αποχωρήσω.
Θα 'ναι η τελευταία σεζόν του Φιλ στους Μπουλς.
- Υπάρχουν υπέρμετρες προσδοκίες; - Τι έπεται;
Το μόνο ερώτημα είναι πόσο θα διαρκέσει.
ΕΠΕΙΣΟΔΙΟ 2
Μ' έχετε λιώσει.
- Συγγνώμη. - Ήρεμα, παιδιά.
Πώς σου φάνηκε η ομιλία του Σκότι Πίπεν, Μάικλ;
Ήταν συναισθηματικά φορτισμένος.
Ο Σκότι έχει αισθήματα.
Σίγουρα νιώθει αγάπη και αφοσίωση για την πόλη
και είναι δύσκολο όταν τρέφεις τόση εκτίμηση για τους οπαδούς,
που σ' έχουν στηρίξει τόσα χρόνια.
Μερικές φορές, όταν τους μιλάς,
είναι λογικό να συγκινείσαι,
και μ' όλα όσα έχουν συμβεί,
θα αισθάνεται ιδιαίτερη συναισθηματική φόρτιση.
Έχετε συζητήσει καθόλου για...
Για τον αγώνα θα πούμε ή για τον Σκότι;
Και για τα δύο.
Τότε, μιλήστε μ' εκείνον.
- Ας μιλήσουμε για τον αγώνα. - Επιτέλους.
ΟΤΑΝ ΟΙ ΜΠΟΥΛΣ ΚΑΤΑΚΤΟΥΣΑΝ ΣΥΝΕΧΟΜΕΝΟΥΣ ΤΙΤΛΟΥΣ,
Ο ΣΚΟΤΙ ΠΙΠΕΝ ΗΤΑΝ Ο ΔΕΥΤΕΡΟΣ ΣΚΟΡΕΡ ΤΗΣ ΟΜΑΔΑΣ.
ΗΤΑΝ ΔΕΥΤΕΡΟΣ ΣΕ ΣΥΓΚΟΜΙΔΗ ΡΙΜΠΑΟΥΝΤ.
ΗΤΑΝ ΔΕΥΤΕΡΟΣ ΣΕ ΛΕΠΤΑ ΣΥΜΜΕΤΟΧΗΣ.
ΗΤΑΝ ΠΡΩΤΟΣ ΣΤΙΣ ΑΣΙΣΤ.
ΗΤΑΝ ΠΡΩΤΟΣ ΣΤΑ ΚΛΕΨΙΜΑΤΑ.
ΗΤΑΝ ΕΚΤΟΣ ΣΕ ΑΠΟΔΟΧΕΣ ΣΤΟΥΣ ΜΠΟΥΛΣ.
ΗΤΑΝ 122ος ΣΕ ΑΠΟΔΟΧΕΣ ΣΤΟ NBA.
Ο Πίπεν ήταν ο υποτιμημένος,
παραγνωρισμένος Ρόμπιν του Μάικλ.
ΜΑΪΚΛ ΓΟΥΙΛΜΠΟΝ ΟΥΑΣΙΝΓΚΤΟΝ ΠΟΣΤ
Δεν θα μπορούσα ποτέ να βρω αντίστοιχο μηχανισμό στήριξης,
άλλον συνεργάτη όπως ο Σκότι Πίπεν.
Ήταν απόλαυση να παίζεις μαζί του.
Απίστευτη εμφάνιση από τους Μπουλς.
Ο Πίπεν δίνει ξανά στον Τζόρνταν! Ναι! Απίστευτο!
Μέσα από τα λάθη,
και τις δοκιμασίες που τους επέβαλλε ο Μάικλ...
Ν. ΟΛΝΤΡΙΤΖ - ESPN
...δυνάμωσε.
Ο Σκότι κατεβάζει γρήγορα την μπάλα,
- μπαίνει στη ρακέτα... - Πάνω από τον Μπάρκλεϊ!
Και ήταν καταπληκτικός αμυντικός.
Σιντέιλ Θριτ. Ο Αντόνιο επιχειρεί...
- Τι έκανε ο Πίπεν! - Φοβερή τάπα!
Διέσχισε όλο το γήπεδο για να τον σταματήσει!
Με βοήθησε πάρα πολύ όσον αφορά την προσέγγισή μου
και τον τρόπο που έπαιζα.
Πρέπει να μνημονεύεται πάντα και ο Πίπεν.
Όλοι λένε ότι κατέκτησα τόσα πρωταθλήματα.
Δεν θα τα κατάφερνα χωρίς εκείνον.
Γι' αυτό τον θεωρώ τον καλύτερο συμπαίκτη που είχα ποτέ.
ΑΜΒΟΥΡΓΟ
Μεγάλωσα σε μια κωμόπολη 3.500 κατοίκων.
Γνωρίζονταν όλοι μεταξύ τους.
Οι γονείς μου ήταν πολύ δυνατοί άνθρωποι κι ασχολούνταν μόνο με την επιβίωσή μας.
Κάτι απολύτως λογικό, από τη στιγμή που είχαν 12 παιδιά.
Στην αυλή της γιαγιάς μου, υπήρχε μια μπασκέτα.
Ήταν τοποθετημένη πάνω σε χώμα, οπότε, ήταν μονίμως λερωμένη.
Δεν είχε σημασία. Άλλωστε, φορούσα παλιά παπούτσια.
Ήμασταν πολύ δεμένοι. Μοιραζόμασταν τα πάντα.
ΜΠΙΛΙ ΠΙΠΕΝ ΑΔΕΛΦΟΣ ΣΚΟΤΙ
Περνούσαμε ωραία. Δεν ξέραμε ότι ήμασταν φτωχοί.
Ήμουν περίπου 11 ή 12 ετών.
Ο πατέρας μου είχε μόλις γυρίσει στο σπίτι και, την ώρα που έτρωγε,
απλώς... έγειρε προς τα πίσω, κι έπαθε εγκεφαλικό.
Μου έρχεται ακόμη αυτή η εικόνα, κάθε φορά που το σκέφτομαι.
Δεν μπορούσε πλέον να μιλήσει, και παρέμεινε σε αναπηρικό καροτσάκι
και κατάκοιτος για το υπόλοιπο της ζωής του.
Έξι χρόνια νωρίτερα,
ο δεύτερος μεγαλύτερος αδελφός μου πήγαινε στο γυμνάσιο.
Την ώρα της γυμναστικής, ένα παιδί έπεσε πάνω του με απίστευτη δύναμη.
Τον άφησε παράλυτο, οπότε...
- Οπότε, μεγάλωσες με... - Δύο ανάπηρα άτομα.
Στο σπίτι, είχαμε δύο άτομα σε αναπηρικό καροτσάκι.
Το μπάσκετ μου έδωσε τη δυνατότητα να βγω από το σπίτι να παίξω.
Και μπορούσα να παίξω μόνος μου.
Ο "Δρ Τζέι" ήταν το ίνδαλμα της παιδικής μου ηλικίας.
Ήθελα πάντα να παίζω και να καρφώνω όπως εκείνος.
Ένιωθα ότι, μια μέρα, θα γινόμουν κι εγώ ίνδαλμα.
Αυτό είναι το όνειρο κάθε παιδιού.
Κάθε παιδί ονειρεύεται κάποια στιγμή να αγωνιστεί στο NBA.
Είναι απλά ένα όνειρο.
Πάντα έλεγε ότι θα αγωνιστεί στο NBA.
-Και τον πίστευες; - Όχι ιδιαίτερα.
ΠΑΝΕΠΙΣΤΗΜΙΟ ΚΕΝΤΡΙΚΟΥ ΑΡΚΑΝΣΟ
Όταν ο Σκότι πήγε στο ΠΚΑ, αρχικά, ήταν υπεύθυνος εξοπλισμού,
μα έκανε προπονήσεις και καθετί που θα έκανε
αν ήταν στην ομάδα.
Μερικά παιδιά είχαν κακούς βαθμούς, και υπήρξαν κάποιες διαθέσιμες υποτροφίες,
οπότε απευθύνθηκα στον προπονητή.
Επέμεινα αρκετά, και στο τέλος, μου έδωσε υποτροφία.
Ήταν ένας πόιντ γκαρντ με ύψος 1.85μ και βάρος 70 κιλά.
Όταν τον είδα να παίζει, σκέφτηκα
ότι έχει ταλέντο, αλλά χρειάζεται μυική δύναμη.
Άρχισε να σηκώνει βάρη.
Βελτίωσε τον χειρισμό και τα σουτ του.
Πηδούσε ψηλότερα.
Βελτιωνόμουν με ταχύτατους ρυθμούς.
Και στη διάρκεια του καλοκαιριού πριν από το δεύτερο έτος...
ψήλωσα 13 εκατοστά.
Την επόμενη φορά που τον είδα, ήταν 1,95μ.
Και τη μεθεπόμενη, ήταν δύο μέτρα.
Υπέροχη πάσα. Ένας εναντίον ενός!
Ο Πίπεν μπαίνει από δεξιά...
Εκτοξεύθηκε.
Τρεις εναντίον ενός, ο Πάρις δίνει στον Πίπεν...
Όμως διατήρησε τα χαρίσματα του γκαρντ.
Ο Σκότι Πίπεν πασάρει στον Μακλέιν...
Μπορούσε να πάρει το ριμπάουντ,
να διασχίσει όλο το γήπεδο και να καρφώσει.
Δεν το κάνουν πολλοί αυτό.
Ο προπονητής του έλεγε ότι πλέον, οι ομάδες τον είχαν υπόψιν.
Ήμουν φανατικός οπαδός του μπάσκετ,
και πήγα να τον δω. Ήξερα ότι θα γινόταν πολύ καλός.
Όταν τον πρωτογνώρισα, μιλούσε ελάχιστα.
Ήταν ντροπαλός.
Όταν αποφοίτησε από το κολέγιο του Κεντρικού Άρκανσο,
που υπαγόταν στη Διακολεγιακή Ομοσπονδία,
ήταν ο κορυφαίος της κατηγορίας του.
Ενθουσιάστηκα.
Όταν τον πρωτοείδα να παίζει,
σκέφτηκα ότι θα γίνει πολύ ξεχωριστός παίκτης.
Οι σκάουτερ διέκριναν την ευελιξία και την αθλητικότητά του.
Και την ταπεινότητα.
NBA ΝΤΡΑΦΤ 1987
Οι Σιάτλ Σουπερσόνικς επιλέγουν τον Σκοτ Πίπεν του Κεντρικού Άρκανσο.
Σκοτ Πίπεν, από το κολέγιο Κεντρικού Άρκανσο.
ΣΚΟΤΙ ΠΙΠΕΝ Α' ΓΥΡΟΣ - ΣΙΑΤΛ
Είναι 21 ετών και, πράγματι,
μάλλον δεν έχετε ακούσει ποτέ γι' αυτόν.
Αν άκουγες πέρυσι
ότι θα είσαι Νο 5 στα ντραφτ,
τι θα απαντούσες;
Μάλλον θα νόμιζα ότι αστειεύονται.
Θα πίστευα ότι κάποιος μού κάνει πλάκα.
Γνωρίζεις πως το Σιάτλ έκανε συμφωνία με το Σικάγο
και θα πας εκεί;
Όχι, δεν το γνωρίζω.
- Όπως φαίνεται, φοράς το λάθος καπέλο. - Αλήθεια;
Έπρεπε να ελιχθούμε, ώστε να πάρουμε καλύτερη θέση
απ' ό, τι συνήθως για να τον αποκτήσουμε,
κι ο Κράουζ έκλεισε την ανταλλαγή.
Συμφωνήσαμε την προηγούμενη μέρα.
Το Σιάτλ τον επέλεξε για εμάς
και μετά, τον αγοράσαμε.
Το Σικάγο είναι σπουδαία ομάδα, και σχεδόν κάθε παίκτης
που βρίσκεται στην εξέδρα θέλει να παίξει στους Μπουλς.
Οι Μπουλς απέκτησαν τον Σκότι Πίπεν,
που θα κάνει άμεσα αισθητή την παρουσία του στο NBA.
Πάμε!
Ο Σκότι Πίπεν ετοιμάζεται να κάνει το ντεμπούτο του.
Ο Μπάρκλεϊ δίνει προς τα πίσω. Ο Πίπεν κλέβει την μπάλα!
Ο Πίπεν στον αιφνιδιασμό!
Ο Πίπεν έκλεψε την μπάλα και κάρφωσε στην άλλη άκρη του γηπέδου.
Ήταν πολύ αλαζόνας.
ΤΣΑΡΛΣ ΟΚΛΕΪ
Έλεγε ότι θα γίνει καλύτερος από τον Τζόρνταν...
όταν πρωτοήρθε.
Είχα απόλυτη εμπιστοσύνη στις μπασκετικές μου ικανότητες.
Όταν είσαι νέος, όμως, έχεις και την ανάλογη αντιμετώπιση.
Ο Τσαρλς ήταν νταής, οπότε, όταν το είπα, με χτύπησε.
Είναι καινούριος εδώ.
Κάναμε μια συμφωνία.
Έτσι θα του φερόμαστε μέχρι του χρόνου.
Εντάξει;
- Ναι. - Ωραία.
Χαστούκισέ τον.
Συνειδητοποίησα άμεσα
ότι δεν ήμουν πια το αστέρι της ομάδας.
Ο Τζόρνταν κλέβει την μπάλα...
Φεύγει στον αιφνιδιασμό...
Ο Μάικλ ήταν ένας απίστευτος σούπερσταρ του μπάσκετ.
Ήταν διασημότερος από κάθε άλλον σούπερσταρ οποιουδήποτε αθλήματος,
οπότε δεν ήταν ένας συνηθισμένος τύπος που θα πήγαινες μαζί του για φαγητό.
Ήταν διαφορετικό.
Στη διάρκεια της παρθενικής μου σεζόν, μου έκανε δώρο μπαστούνια του γκολφ.
Ήταν πολύ ευγενική χειρονομία απέναντι σε έναν νέο.
Ήθελε να με κολλήσει με το γκολφ, για να μου φάει όλα μου τα λεφτά.
Όλοι χρειάζονται έναν υπαρχηγό
για τη βρόμικη δουλειά, και ήταν πολύ καλός σ' αυτό.
Ο Μάικλ σουτάρει ξανά για τρεις.
Ο Σκότι καρφώνει με το αριστερό!
Μα ήταν χαμηλά αμειβόμενος.
Δεν ήταν καν στους πρώτους 100 σε αποδοχές στο NBA.
Ο Πίπεν είναι απίστευτα κακοπληρωμένος.
Είναι μόλις 122ος σε αποδοχές στο πρωτάθλημα.
Ο Σκότι Πίπεν υπέγραψε το 1991. Θυμάστε τους όρους της συμφωνίας;
Όχι, αλλά θυμάμαι ότι είχε μεγαλύτερη διάρκεια
απ' ό, τι τον συνέφερε.
Πίπεν!
Σε λατρεύω, φίλε!
Το 1991 ο Πίπεν υπέγραψε επταετές συμβόλαιο 18 εκατομμυρίων δολαρίων.
Αν το είχε χειριστεί σωστά, θα μπορούσε να 'χει βγάλει τα δεκαπλάσια.
Του 'πα αυτό που 'χα πει και στον Μάικλ.
"Στη θέση σου, δεν θα υπέγραφα. Ίσως αξίζεις περισσότερα.
Θα δεσμευτείς για μεγάλο διάστημα".
Ένιωσα ότι δεν είχα την πολυτέλεια να το ρισκάρω.
Μπορεί να τραυματιζόμουν και να έμενα χωρίς ομάδα.
Έπρεπε να βεβαιωθώ ότι θα εξασφαλιζόταν η οικογένειά μου.
Φρόντισε όντως τους γονείς μου. Τους έχτισε ένα σπίτι.
Τους έστελνε λεφτά κάθε μήνα.
Τους πρόσεχε.
Δεν χρειάζομαι κάτι, ούτε μου λείπει τίποτα.
Δεν χρειάζεται καν να τα ζητήσω.
ΕΘΕΛ ΠΙΠΕΝ ΜΗΤΕΡΑ ΤΟΥ ΣΚΟΤΙ
Οπότε ξέρω ότι μ' αγαπάει.
Εγώ σίγουρα τον αγαπάω.
Υπέγραψε πολυετές συμβόλαιο, και σύντομα, θεωρήθηκε υποτιμημένος.
Το πρωτάθλημα απογειώθηκε. Τα έσοδα αυξήθηκαν κατακόρυφα.
Το ίδιο κι οι αποδοχές.
Ο Τζέρι Ράινσντορφ ήταν ξεκάθαρος όταν υπέγραφαν τα συμβόλαιά τους.
Μη με προσεγγίσετε ξανά.
Δεν θα το επαναδιαπραγματευτώ.
Ήταν ντροπιαστικό επειδή ήταν ίσως ο δεύτερος καλύτερος παίκτης του NBA.
Η αξία του ήταν τεράστια.
Χαμήλωσε το γόνατο. Μπράβο.
Ξέρεις κάτι; Αυτή είναι μια χαρά,
όμως η άλλη επιγονατίδα δεν...
Η σεζόν 1997-98 ήταν η τελευταία χρονιά του συμβολαίου του Σκότι.
Ξέρω ότι ήταν πολύ στενοχωρημένος, επειδή ήθελε περισσότερα χρήματα.
Το άξιζε.
Ο Σκότι ήταν πάρα πολύ θυμωμένος.
Ήταν ένας από τους κορυφαίους παίκτες για πάρα πολλά χρόνια.
Είχε προσφέρει πολλά.
Έτσι, ο θυμός του βγήκε στην επιφάνεια.
Οι πρωταθλητές είναι στην επικαιρότητα.
Ο Σκότι Πίπεν θα απουσιάσει για δύο με τρεις μήνες.
Τη Δευτέρα, ο Πίπεν έκανε εγχείρηση στη Νέα Υόρκη.
Πρόκειται για τραυματισμό
που έπαθε στους τελικούς της Ανατολής.
Είχα υποστεί ρήξη τένοντα στον αστράγαλό μου
κι αποφάσισα να καθυστερήσω την εγχείρηση,
επειδή σκέφτηκα
"Δεν θα χάσω το καλοκαίρι μου κάνοντας αποθεραπεία για τη νέα σεζόν.
Άλλωστε, δεν ανυπομονούν να με δουν.
Θα απολαύσω το καλοκαίρι μου, και θα αποθεραπευτώ στην αρχή της σεζόν".
Ο Σκότι πήρε τη λάθος απόφαση.
Θα μπορούσε να χειρουργηθεί στο τέλος της σεζόν,
και να 'ναι έτοιμος.
Ουσιαστικά, ο Σκότι προσπαθούσε να αναγκάσει τη διοίκηση
να αλλάξει το συμβόλαιό του.
Ο Τζέρι δεν θα το δεχόταν αυτό.
Έπρεπε, λοιπόν, να αρχίσω τη σεζόν, γνωρίζοντας ότι ο Σκότι θα απουσιάζει.
Μα έπρεπε να βρούμε έναν τρόπο να νικάμε.
Πώς κουβαλάς στους ώμους σου την ομάδα χωρίς τον Σκότι;
Πρέπει να το κάνουμε όλοι μαζί.
Δεν αρκεί μόνο ένας παίκτης.
Αυτό ακριβώς σημαίνει να 'σαι ομάδα.
Πρέπει να καλύψουμε το κενό του Σκότι.
Δεν θα πάψουμε να παίζουμε επειδή απουσιάζει.
Οι Μπουλς αγωνίζονται χωρίς τον Πίπεν, και σίγουρα τους έλειπε απόψε.
Οι Ατλάντα Χοκς κερδίζουν τους Μπουλς εδώ στην Ατλάντα.
Τελικό σκορ, 80-78.
Οι Μπουλς κάνουν το χειρότερο δυνατό ξεκίνημα.
ΜΠΟΥΛΣ-ΚΑΒΑΛΙΕΡΣ 80-101 11 ΝΟΕΜΒΡΙΟΥ 1997
Οι Καβς διαλύουν τους Μπουλς...
Σίγουρα είναι πολύ νωρίς,
μα έχουν ήδη τέσσερις ήττες.
Δεν έχουν πετύχει ακόμη 100 πόντους.
Δεν έχουμε διάρκεια και ρυθμό.
Είναι στοιχεία που μας δίνει ο Σκότι.
Ήταν κομβικός για την ομάδα μας. Μας έδινε συνοχή.
Κι όταν έχεις πολύ καλή ομάδα, μια ήττα πονάει όσο πέντε.
Περιμένουν όλοι να νικήσεις. Πρέπει να νικήσεις.
Στο ξεκίνημα της σεζόν, κάναμε αρκετές ήττες
κι αυτό έφερε προβλήματα.
Ο αγώνας τελειώνει, και οι Φοίνιξ Σανς...
ΜΠΟΥΛΣ-ΣΑΝΣ 85-89 20 ΝΟΕΜΒΡΙΟΥ 1997
...νικούν με επεισοδιακό τρόπο τους Μπουλς.
Μπορούσε να χειρουργηθεί στο τέλος της σεζόν.
Ναι.
Το καθυστέρησε επίτηδες για να εκνευρίσει τη διοίκηση.
Σας ενόχλησε αυτό που έκανε;
Όχι.
Πρέπει να κατανοήσετε την ψυχολογία και τα κίνητρα των παικτών.
Δεν μπορούν όλοι να το διαχειριστούν.
Μάλλον ο Σκότι το είχε ανάγκη αυτό,
για να δικαιολογήσει τις αποδοχές του.
Οπότε παρέμεινα ψύχραιμος και είπα ότι θα τα καταφέρουμε.
Θα το ξεπεράσουμε.
Αυτό ήταν ένα από τα χαρίσματα του Φιλ.
Μας κρατούσε συγκεντρωμένους σ' αυτό που έπρεπε να κάνουμε.
Ο Σκότι έχει άλλο χρονοδιάγραμμα.
Θα 'ναι δύσκολα μέχρι να γυρίσει,
αλλά πρέπει να τα βγάλουμε πέρα χωρίς εκείνον.
Όταν είχαμε δυσκολίες, το βάρος έπεφτε πάντα στον Μάικλ.
Και δεν τον πείραζε καθόλου.
Του άρεσε να αναλαμβάνει την ευθύνη.
Προετοιμάζω το σώμα μου, για να κάνω οτιδήποτε χρειαστεί.
Ανυπομονώ να το κάνω.
Ήθελε να 'ναι ο κορυφαίος στην καλύτερη ομάδα.
Μπορεί ο Σκότι να λείπει, μα μπορούμε να παίξουμε καλύτερα.
Προσπαθούσα να τους περάσω τη δική μου οπτική γωνία.
Απόντος του Σκότι, όφειλα να μιλήσω.
Ο θυμός μου έδωσε κίνητρο στους παίκτες.
Τους ρώτησα αν το ήθελαν κι εκείνοι.
Τους άσκησε κριτική.
"Να παίρνετε πιο πολλά ριμπάουντ.
Δεν παίζουμε σαν ομάδα. Τεμπελιάζουμε στην άμυνα".
Γιατί είσαι στατικός; Τι ακριβώς περιμένεις;
Κάποιο στήριγμα.
Γιατί; Αν παίζεις δυνατά, θα έρθουν να σε βοηθήσουν;
Αν δεν σ' αρέσουν αυτά που λέει, μπορείς να φύγεις.
Θα σου έλεγε ευχαρίστως να φύγεις και ότι δεν σε χρειαζόμαστε.
Τι περιμένεις όλη μέρα, Χάρπερ;
- Πάρε μια απόφαση. - Έχουμε χρόνο.
Δεν πειράζει, Τόνι.
Ξέρεις γιατί;
Γιατί πρέπει να φωνάζω όλη μέρα.
Κάθε μέρα που δεν έπαιζε ο Σκότι,
ένιωθαν ότι μπορούσαν να μας νικήσουν.
Αν θες να διατηρήσεις την κυριαρχία σου,
δεν πρέπει να αποκτήσουν αυτοπεποίθηση.
Αυτό μού έδινε ενέργεια. Έπρεπε να πάρουμε επιτέλους μπροστά.
Πάμε να πάρουμε την πρώτη μας νίκη.
Πάμε να το κάνουμε.
- Τι ώρα είναι; - Ώρα να παίξουμε!
Οι Μπουλς θέλουν οπωσδήποτε να αφήσουν πίσω τους
τις τέσσερις σερί εκτός έδρας ήττες. Ντροπιαστικό για μια τόσο καλή ομάδα.
Οι Μπουλς φορούν μαύρα και οι Κλίπερς λευκά.
Αντιμετώπισαν τους Κλίπερς, τη χειρότερη ομάδα του πρωταθλήματος.
Ακόμη κι αυτοί, όμως, τους πήγαν σε δεύτερη παράταση.
Ο Τζόρνταν μάταια περίμενε λίγη βοήθεια.
Δεν τον βοηθούσε κανείς.
Σ' εκείνον τον αγώνα, κατάφερε να βελτιώσει πολύ το παιχνίδι του.
Τελικά, "είναι κουρασμένος ο Μάικλ Τζόρνταν";
- Όχι. - Όχι.
Ο Τζόρνταν χρειάστηκε να σκοράρει 49 πόντους.
Αναμφίβολα, ήταν μεγαλειώδης απόψε.
Οι Μπουλς κερδίζουν για πρώτη φορά εκτός έδρας.
Ο Τζόρνταν ολοκληρώνει τον αγώνα με 49 πόντους.
Μπορούσαμε να 'χαμε κερδίσει
όλα τα εκτός έδρας πλην του Κλίβελαντ.
Αν συνεχίσουμε έτσι, θα κερδίσουμε κι άλλα.
Τα διεκδικήσαμε σχεδόν όλα. Την είχαμε ανάγκη αυτήν τη νίκη.
Ο Τζόρνταν ήταν εξαντλημένος, τόσο σωματικά όσο και ψυχολογικά.
Τα πήγες περίφημα, αδελφέ. Εξαιρετικό τελείωμα.
Είχα άλλη επιλογή;
- Ελπίζω να σ' αρέσει το άρθρο. - Σ' ευχαριστώ.
Σαν χαρακτήρας, θέλω πάντα να κερδίζω, με κάθε κόστος.
Αν χρειαστεί, θα το πετύχω μόνος μου.
Μας συγχωρείτε, παρακαλώ. Συγγνώμη.
Κάθε φορά που μπαίνω στο παρκέ,
στόχος μου είναι να κερδίσω.
Μας συγχωρείτε.
- Πίσω. - Όχι.
Όταν δεν μπορώ, τρελαίνομαι.
Καθώς μεγαλώνεις,
καταλαβαίνεις πώς έγινες αυτός που είσαι.
Δεν θα είχα φτάσει εδώ
χωρίς αυτά που έμαθα σε νεαρή ηλικία.
Από μικρός, ήμουν πολύ ανταγωνιστικός.
ΝΟΕΜΒΡΙΟΣ 1997
ΓΟΥΙΛΜΙΝΓΚΤΟΝ, ΒΟΡΕΙΑ ΚΑΡΟΛΙΝΑ
Οι γονείς μας μάς παρείχαν
όλα τα εφόδια για να γίνουμε επιτυχημένοι.
Ο πατέρας μου εργαζόταν στην General Electric και η μητέρα μου σε τράπεζες.
Ως μαύρα παιδιά που μεγάλωναν στο Γουίλμινγκτον,
προσπαθούσαμε να χαράξουμε τη δική μας πορεία.
Ήμασταν ζόρικη οικογένεια. Οι γονείς μου ήταν ζόρικοι
και μας μεγάλωσαν σ' ένα ζόρικο περιβάλλον.
Όταν πέφτεις, πρέπει να σηκώνεσαι.
Πάντα βάζεις τα δυνατά σου και προσπαθείς να νικήσεις.
Δεν θέλαμε με τίποτα να χάνουμε.
Ο κος Τζόρνταν κι εγώ τους λέγαμε πάντα...
ΝΤΕΛΟΡΙΣ ΤΖΟΡΝΤΑΝ
"Δεν θα σας χαριστεί ποτέ τίποτα.
Είστε δυνατοί και έξυπνοι. Κερδίστε το από μόνοι σας".
Είχαμε πέντε παιδιά και δουλεύαμε και οι δύο.
ΤΖΕΪΜΣ ΤΖΟΡΝΤΑΝ ΠΑΤΕΡΑΣ
Καμιά φορά, ανησυχούσαμε που έμεναν στο σπίτι
και σκεφτήκαμε ότι έπρεπε να ασχοληθούν με τον αθλητισμό.
Τα αφήναμε στο γήπεδο
ή το γυμναστήριο της κοινότητας.
ΠΑΡΚΕΡΣ
Προσπαθούσαν να με κρατούν απασχολημένο.
Ήθελαν πάντα να λαμβάνουμε όλοι μέρος σε ομαδικά αθλήματα,
για να μάθουμε περισσότερα για τη ζωή.
Τότε, υπήρχε πολύς ρατσισμός στη Βόρεια Καρολίνα,
καθώς και σε ολόκληρη τη χώρα.
Κι υπήρχε αρκετός και στα μέρη μας.
Σαν παιδί, λοιπόν, σκεφτόμουν ότι δεν ήθελα να παραμείνω εδώ.
Ήθελα να τα καταφέρω κάπου αλλού.
Οπότε το κίνητρό μου ήταν να πετύχω μακριά από το Γουίλμινγκτον.
Εγώ αποφάσισα να το πετύχω μέσω του αθλητισμού.
Υπήρχε φοβερός ανταγωνισμός στην αυλή μας.
Ούτε τα αδέλφια μου ήθελαν να χάνουν, αλλά όχι στο ίδιο επίπεδο μ' εμένα.
Αν με κέρδιζες τότε, θα πλακωνόμασταν.
Έτσι ήμουν τότε.
Ήταν πολύ ανταγωνιστικοί μεταξύ τους.
Για την ακρίβεια, εκείνη την περίοδο,
ο Λάρι ήταν καλύτερος του Μάικλ.
Δεχόμασταν απίστευτη πίεση από τον πατέρα μας.
Μερικές φορές, όταν θεωρούσε ότι δεν έβαζες τα δυνατά σου,
σε πίεζε ακόμη περισσότερο.
Αυτό έδωσε ώθηση στον Μάικλ,
γιατί ο Λάρι ήταν πολύ καλός.
Από ανταγωνιστικής απόψεως,
οφείλω πάρα πολλά στους καυγάδες με τον αδελφό μου.
Όταν πλακώνεσαι με κάποιον που λατρεύεις...
ανάβουν φωτιές μέσα σου.
Πάντα ένιωθα ότι διεκδικούσα την προσοχή του πατέρα μας.
Τα κάνω όλα μόνος μου στο σπίτι.
Έπαιρνα μαζί μου τον Λάρι.
Του άρεσε πολύ να μαστορεύει.
Καμάρωνε γι' αυτό.
Ενώ, όταν ζητούσες ένα κατσαβίδι από τον Μάικλ,
σου έδινε μια πένσα.
Δεν ήμουν πολύ υπομονετικός μαζί του.
Τον έστελνα στη μαμά του.
"Είσαι άχρηστος, μικρέ. Πήγαινε στη μαμά σου".
Ήταν τραυματική εμπειρία,
επειδή επιζητούσα αυτήν την αποδοχή.
Αυτήν την αυτοπεποίθηση.
Οπότε έγινα ακόμη πιο αποφασισμένος
να γίνω εξίσου καλός ή και καλύτερος από τον αδελφό μου.
ΛΥΚΕΙΟ ΛΕΪΝΙ ΓΟΥΙΛΜΙΝΓΚΤΟΝ, ΒΟΡΕΙΑ ΚΑΡΟΛΙΝΑ
Τον γνώρισα στα δοκιμαστικά,
μα δεν είχε δείξει κάτι το ιδιαίτερο τότε.
Δεν είχε μπει στη σχολική ομάδα.
ΦΡΕΝΤ ΛΙΝΤΣ ΠΡΟΠΟΝΗΤΗΣ
Όταν είπα στη μητέρα μου ότι με έκοψαν, αποκαρδιώθηκα.
Ήθελα να πάψω να αθλούμαι.
Ένιωθα ότι ο προπονητής με αντιπαθούσε.
Απογοητεύτηκε πάρα πολύ. Ήρθε σπίτι κλαίγοντας.
Και οι δύο κλαίγαμε. Ήξερα πόσο ήθελε να ανταγωνιστεί τους άλλους.
"Αν το θες πραγματικά", του είπα, "να δουλέψεις σκληρά το καλοκαίρι".
Κι όντως δούλεψε σκληρά.
Προπονείτο όλη τη μέρα. Δεν άφησε στιγμή την μπάλα.
Αν θες να τα δώσει όλα,
πες του ότι δεν μπορεί.
Ή ότι δεν είναι αρκετά καλός.
Το εκλαμβάνει ως προσωπική πρόκληση, για να σου αποδείξει
ότι κάνεις λάθος.
Ο Μάικ βελτιώθηκε απίστευτα από την πρώτη ως τη δευτέρα λυκείου.
Το ύψος του έπαιξε σημαντικό ρόλο.
Ήταν περίπου 1,80 μ., κι όταν γύρισε τον Σεπτέμβριο, ήταν σχεδόν 1,90 μ.
Ήταν εξαιρετικός γκαρντ.
Έπαιζε πάντα πλεϊμέικερ.
Έχοντας πλέον ύψος 1,93 μ.,
έγινε πολύ καλύτερος μπασκετμπολίστας.
Ξέραμε ότι ήταν ξεχωριστός.
Ο αθλητικός διευθυντής του Χανόβερ Κάουντι μάς είπε
ότι είχαν κάποιον που μπορούσε να γίνει σταρ.
Κι αυτός ήταν ο Τζόρνταν.
Έτσι, τον προσκαλέσαμε στα δοκιμαστικά μας.
Όταν ήρθε εδώ, γνωρίζαμε ήδη ότι είναι πολύ καλός.
Όταν έφυγε, πιστεύαμε ότι ήταν ο καλύτερος παίκτης στη χώρα.
ΙΟΥΛΙΟΣ 1980
ΟΚΤΩΒΡΙΟΣ 1985
ΤΗ ΣΕΖΟΝ 1985-86, Ο ΤΖΟΡΝΤΑΝ ΗΤΑΝ ΠΡΩΤΟΣ
ΣΕ ΠΟΝΤΟΥΣ, ΑΣΙΣΤ, ΡΙΜΠΑΟΥΝΤ ΚΑΙ ΚΛΕΨΙΜΑΤΑ.
ΕΙΧΕ ΑΝΑΔΕΙΧΘΕΙ ΚΑΛΥΤΕΡΟΣ ΝΕΟΣ ΠΑΙΚΤΗΣ ΚΙ ΕΤΟΙΜΑΖΟΤΑΝ
ΝΑ ΟΔΗΓΗΣΕΙ ΤΟ ΣΙΚΑΓΟ ΓΙΑ ΔΕΥΤΕΡΗ ΣΕΡΙ ΧΡΟΝΙΑ ΣΤΑ ΠΛΕΪ ΟΦ.
ΣΙΚΑΓΟ-ΓΚΟΛΝΤΕΝ ΣΤΕΪΤ 29 ΟΚΤΩΒΡΙΟΥ 1985
Ήταν ο τρίτος αγώνας της δεύτερης σεζόν.
Αντιμετωπίζαμε το Γκόλντεν Στέιτ. Πήγα να πιάσω μια πάσα...
Η πάσα για τον Τζόρνταν...
...και προσγειώθηκα πολύ άτσαλα.
Ο Μάικλ φάνηκε να κουτσαίνει λιγάκι.
Δεν πατάει καλά τον αστράγαλο που χτύπησε πριν από λίγο.
Η αξονική έδειξε ξεκάθαρο σπάσιμο. Είχα πάθει σοβαρή ζημιά.
Ο Μάικλ Τζόρνταν αποχώρησε από το παρκέ με σπασμένο πόδι.
Ήταν η πρώτη φορά που τραυματιζόμουν.
Ήμουν ανήσυχος, επειδή δεν μπορούσα να κάνω τίποτα.
Σίγουρα θα εκνεύρισα πολλούς ανθρώπους.
Έσπασε αυτό το κόκαλο, ακριβώς στη μέση.
Είναι μια περιοχή του σώματος
που δεν αποθεραπεύεται γρήγορα, λόγω χαμηλής κυκλοφορίας του αίματος.
Η ανάρρωση διαρκεί από έξι ως 12 εβδομάδες ή και περισσότερο.
Ενίοτε, το οστό δεν επανέρχεται πλήρως.
Ο Μάικλ δεν είχε χάσει αγώνα στο λύκειο,
στο κολέγιο, και στο NBA μέχρι τότε.
Ξαφνικά, έχασε 64 αγώνες.
Απλώς έβλεπα τους αγώνες από τον πάγκο.
Οι γονείς μου πέρασαν πολύ χρόνο μαζί μου.
Δεν καθόταν με τίποτα στον πάγκο.
Ο κος Τζόρνταν κι εγώ του λέγαμε ότι δεν είναι έτοιμος.
Μας απαντούσε ότι εκείνος ήξερε πότε θα 'ναι έτοιμος, κι όχι εμείς.
"Ο γιατρός θα μας πει".
Ήθελα οπωσδήποτε να κάνω κάτι.
Οπότε...
Τους έπεισα να γυρίσω στο κολέγιο.
ΠΑΝΕΠΙΣΤΗΜΙΟ Β. ΚΑΡΟΛΙΝΑΣ
Αρχικά, γυμναζόμουν κι έκανα σουτ.
Μετά, έπαιζα μονό,
και μετά, δύο εναντίον δύο και τρεις εναντίον τριών.
Μετά, πέντε εναντίον πέντε, και οι Μπουλς δεν είχαν ιδέα.
Όταν επέστρεψα στους Μπουλς,
ο τραυματισμένος μου αστράγαλος ήταν πιο δυνατός από τον υγιή.
Αναρωτήθηκαν τι διάολο είχα κάνει.
Μέχρι να μας το πει ο ίδιος, δεν ξέραμε ότι έπαιζε.
Μας είπε ότι έπαιζε μιάμιση ώρα κάθε μέρα
επί μια εβδομάδα.
Μου έπεσε το σαγόνι
και μετά δεν ήξερα τι να πω.
Έφτασα σταδιακά στο σημείο να παίζω αγώνες πέντε εναντίον πέντε.
Είμαι βέβαιος ότι έχω αναρρώσει πλήρως και μπορώ να αγωνιστώ.
Ο Μάικλ ρώτησε τι πιθανότητες υπήρχαν να τραυματιστεί ξανά.
Δέκα τοις εκατό, είπε ο γιατρός.
Τρελάθηκα. "Έχω μεν 10% πιθανότητες,
μα και 90% να μην τραυματιστώ ξανά".
Τότε, ρώτησα τους γιατρούς
τι θα συμβεί αν τραυματιστεί ξανά.
"Θα τελειώσει η καριέρα του", είπαν.
Όλοι σκέφτονται το χειρότερο ενδεχόμενο.
Εγώ έβλεπα το ποτήρι μισογεμάτο και οι υπόλοιποι μισοάδειο.
Του είπα ότι δεν αντιλαμβανόταν το μέγεθος του ρίσκου.
"Αν είχες φοβερό πονοκέφαλο, και σου έδινα ένα κουτί χάπια,
όπου τα εννιά θα σε γιάτρευαν και το ένα θα σε σκότωνε,
θα έπαιρνες ένα;"
"Εξαρτάται από το πόσο θα πονούσε το κεφάλι μου", είπα.
Από την πλευρά του Ράινσντορφ...
ΜΑΡΚ ΒΑΝΣΙΛ ΣΥΓΓΡΑΦΕΑΣ
...δεν τον βάζεις να παίξει.
Για τη δική του ομάδα μιλάμε. Στην κυριολεξία.
Για εμένα, δεν έπρεπε να ρισκάρει.
Άλλωστε, δεν θα παίρναμε το πρωτάθλημα.
Γιατί να ρισκάρεις έστω και λίγο την καριέρα σου;
Εκείνος δεν το έβλεπε έτσι.
Άρχισα να σκέφτομαι ότι το θέμα δεν είναι να παίξω εγώ,
αλλά να χάνουμε αγώνες,
για καλύτερη θέση στα ντραφτ.
Πιστεύεις ότι επιδιώκετε καλύτερη θέση
στα ντραφτ;
Ελπίζω όχι. Αυτό φανερώνει ηττοπάθεια,
όχι μόνο στην ομάδα, μα και στη διοίκηση.
Πρέπει να θέλουμε πάντα τη νίκη.
Ο ιδιοκτήτης Τζέρι Ράινσντορφ, έφτασε επιτέλους σε συμβιβασμό,
και ο σταρ θα αγωνίζεται
για ορισμένα λεπτά σε κάθε παιχνίδι.
Ήρθαμε σε συμβιβασμό και του επιτρέψαμε να παίζει
επτά λεπτά ανά ημίχρονο.
Μ' άφησαν να επιστρέψω,
και μετά, μου έβαλαν χρονικό όριο.
Έχει πετύχει δέκα πόντους σε λίγα μόλις λεπτά.
Έπαιζε επτά λεπτά ανά ημίχρονο, με χρονόμετρο.
Κοντινό σουτ.
Καλάθι και φάουλ!
Ενώ ετοιμαζόταν να σουτάρει... μπιπ.
"Βγαίνεις".
Ο Τζόρνταν κάθισε στον πάγκο.
Δεν είναι πολύ χαρούμενος γι' αυτό. Είναι έτοιμος να παίξει.
Θα χρειαστεί να τον συγκρατήσουν.
Ποιος ο λόγος για το όριο των επτά λεπτών;
Οι γιατροί είχαν μιλήσει για συγκεκριμένο χρονικό διάστημα.
Προσπαθήσαμε να βελτιώσουμε τις πιθανότητες,
μειώνοντας τον χρόνο συμμετοχής.
Προπονητής ήταν ο Σταν Όλμπεκ.
"Να πάνε να γαμηθούν", του είπα.
"Θέλω να μου δώσεις το πιο σημαντικό επτάλεπτο".
Αρχίσαμε να κερδίζουμε και να διεκδικούμε μια θέση στα πλέι οφ.
Φτάσαμε σ' ένα κομβικό παιχνίδι.
ΣΙΚΑΓΟ-ΙΝΤΙΑΝΑ 3 ΑΠΡΙΛΙΟΥ 1986
Παίζαμε στην Ιντιάνα.
Χρειαζόμασταν τη νίκη για να μπούμε στα πλέι οφ.
Απείλησαν τον Σταν ότι, αν με έβαζε έστω κι ένα δευτερόλεπτο
παραπάνω από τα 14 λεπτά, θα τον απέλυαν.
Ο Τζόρνταν εκμεταλλεύεται το σκριν του Όκλεϊ, σουτάρει... Μέσα.
Επί 14 λεπτά, έκανα απίστευτη εμφάνιση.
Και ήμασταν κοντά στη νίκη.
Κάνει το αριστερό μπάσιμο...
Ευστοχεί. Οι Μπουλς προηγούνται...
Ο Φλέμινγκ σουτάρει από τα έξι μέτρα... Μέσα!
ΜΠΟΥΛΣ-ΠΕΪΣΕΡΣ 107-108 4ο ΔΩΔΕΚΑΛΕΠΤΟ
Απομένουν 31 δεύτερα για τη λήξη. Τάιμ άουτ για τους Μπουλς.
Ξαφνικά, ο χρόνος μου τελείωσε.
Δεν ξέρω αν ο Τζέρι ήρθε και του είπε
να τον βγάλει. Έμεναν 30 δευτερόλεπτα.
Απομένουν 31 δεύτερα.
Ο χρόνος του Μάικλ τελείωσε.
Βασικά... Ήμουν έξαλλος.
Πραγματοποίησε εκπληκτική εμφάνιση...
Ο Μάικλ το έβλεπε σωστά.
Παίζεις για να νικήσεις. Τέλος.
"Δεν με νοιάζει η θέση στα ντραφτ.
Δεν με νοιάζει πόσο μας συμφέρει
να μείνουμε εκτός πλέι οφ.
Δεν παίζεται έτσι το παιχνίδι".
Παρακαλούσα τον Σταν να με βάλει μέσα.
"Έλα τώρα, Σταν. Μένουν 14 δευτερόλεπτα. Δεκατρία.
Βάλε με για 13 δεύτερα".
Μου απάντησε ότι θα τον απέλυαν.
Αυτό ενίσχυσε τη θεωρία
ότι δεν θέλαμε να πάμε στα πλέι οφ,
για να έχουμε καλύτερο ντραφτ.
Ορκίστηκα να πηγαίνω κάθε χρόνο,
και ήταν ευκαιρία να προκριθούμε.
Είχαμε την μπάλα κι απέμεναν 13 δευτερόλεπτα.
Από το πουθενά, ο Πάξον βάζει το νικητήριο καλάθι.
Ο Παξ σουτάρει με το δεξί...
Ευτυχώς, κατάφερα να πετύχω ένα καλάθι
και τελικά, νικήσαμε.
Οι Μπουλς παίρνουν τη νίκη! Αντέχουν και κερδίζουν μ' έναν πόντο!
Τεράστια νίκη για τους Μπουλς!
Μπήκαμε στα αποδυτήρια...
Ο Σταν κλείδωσε την πόρτα.
Ο Τζέρι Κράουζ ήθελε να μπει μέσα,
κι ο Σταν δεν τον άφηνε.
Ξέρετε, ήταν...
Δεν ήταν καλά τα πράγματα.
Η δυσπιστία του Μάικλ για τη διοίκηση, και ειδικά για τον Τζέρι Κράουζ,
οφειλόταν στο γεγονός ότι παραβίασαν τον πιο θεμελιώδη κανόνα του αθλήματος,
τον πιο θεμελιώδη κανόνα
που είχε ο Μάικλ στη ζωή του.
Το κάνεις όσο καλύτερα μπορείς και στοχεύεις πάντα στη νίκη.
Από εκείνη τη στιγμή,
οι σχέσεις του Μάικλ με τον ιδιοκτήτη και τη διοίκηση χάλασαν σε μεγάλο βαθμό.
Αυτό δεν άλλαξε ποτέ.
Κανείς δεν μπορεί να περιορίσει τη δύναμη και τη δόξα του Τζόρνταν.
Μ' ένα σερί νικών, οι Μπουλς προκρίθηκαν στα πλέι οφ.
Αυτό τους κόστισε τη δυνατότητα
να επιλέξουν από τους επτά πρώτους στα ντραφτ.
Μπήκαμε στα πλέι οφ.
Εκείνη τη σεζόν, κάναμε μόλις 30 νίκες.
Βγήκαμε όγδοοι.
Παρά το αρνητικό ρεκόρ, ο Τζορνταν οδήγησε την ομάδα του στα πλέι οφ.
Και ποια ήταν η ανταμοιβή;
Θα αντιμετώπιζαν τους πανίσχυρους Μπόστον Σέλτικς,
που 'χαν τέσσερις παίκτες στο πάνθεον του NBA.
Είχαμε τον Πάρις, τον ΜακΧέιλ και τον Γουόλτον.
Ήταν όλοι πανύψηλοι και σκόραραν, έτρεχαν κι έπαιζαν άμυνα.
Οι Έιντζ και Τζόνσον έπαιζαν γκαρντ, κι εγώ σμολ φόργουορντ.
Είχαμε πολύ μεγάλο και πλήρες ρόστερ.
Ήταν η καλύτερη απ' όλες τις ομάδες που έχω αγωνιστεί.
Το να παίζεις μ' αυτήν την ομάδα...
Γι' αυτό παίζεις. Γι' αυτά τα παιχνίδια.
Έχουν 31 σερί νίκες στην έδρα τους.
Στην κανονική περίοδο, νίκησαν έξι φορές το Σικάγο.
Ο Μάικλ είχε απίστευτη αυτοπεποίθηση.
Λάτρευε τα δύσκολα.
Θα αντιμετωπίζαμε τον Λάρι Μπερντ και τους Σέλτικς.
Η καλύτερή μου.
Προερχόταν από σοβαρό τραυματισμό.
Δεν ξέραμε τι να περιμένουμε.
Ο Τζόρνταν επιστρέφει χωρίς χρονικούς περιορισμούς.
Πλέον, μπορεί να παίξει ελεύθερα.
Το παιχνίδι ξεκινά στο Μπόστον Γκάρντεν.
Ήταν σαν να αφήνεις ελεύθερο ένα λυσσασμένο σκυλί.
Ο Τζόρνταν σηκώνεται κι ευστοχεί...
Ο Τζόρνταν σκοράρει...
Άλλαξε πορεία, αλλά ευστόχησε ούτως ή άλλως.
Κάναμε ό, τι μπορούσαμε για να περιορίσουμε τον Μάικλ.
Μα οι σπουδαίοι είναι ασταμάτητοι.
Ο Τζόρνταν ελίσσεται, σουτάρει εκτός ισορροπίας...
Πραγματικά απίστευτο!
Νικά τον Ντένις.
Ο Καρλάιλ έχει αναλάβει το μαρκάρισμα του Τζόρνταν.
Αν είναι δυνατόν!
Ο Καρλάιλ δείχνει να 'χει απελπιστεί.
Ο Τζόρνταν κλέβει και ξεχύνεται στον αιφνιδιασμό.
Δείτε τι έκανε!
Είχαμε πολλούς δεινούς σκόρερ στο πρωτάθλημα.
Τους ξεπέρασε όλους.
Όμως τηρήσαμε το πλάνο μας και στο τέλος, νικήσαμε.
ΜακΧέιλ, Μπερντ, Πάρις... Καλάθι και φάουλ. Οι Σέλτικς αντιδρούν.
ΜΠΟΥΛΣ-ΣΕΛΤΙΚΣ 104-123
1-0 ΓΙΑ ΤΟΥΣ ΣΕΛΤΙΚΣ
Ποιος ήταν ο κορυφαίος;
Ο Τζόρνταν ήταν απίστευτος.
Αυτός ήταν ο κορυφαίος.
Είχε 49 πόντους και τέσσερα ριμπάουντ.
Πραγματοποίησε εκπληκτική εμφάνιση.
Ο Σταν Όλμπεκ θα δυσκολευτεί να τον προετοιμάσει
για το δεύτερο παιχνίδι.
Τα έδωσαν όλα απόψε.
Πριν από τον δεύτερο αγώνα, είχαμε πάει για γκολφ.
Εγώ, ο Μάικλ, ο Ντάνι, κι ο Μάικ Κέιρι.
Και ο Μάικλ κι ο Ντάνι πειράζονταν συνεχώς.
Την προηγούμενη, έπαιξες γκολφ με τον Έιντζ.
Πέρνα. Είμαι σε πολύ κακή μέρα.
Τον νίκησα εκείνη τη μέρα, και τη λέγαμε ο ένας στον άλλον.
Ίσως ήταν λάθος μου.
Πάρ' την.
Έχω αρχίσει να τα παίρνω.
Όταν τελειώσαμε κι αφήσαμε τον Ντάνι στο σπίτι του,
ο Μάικλ μού είπε,
"Πες στον Ντένις ότι θα τα πούμε αύριο".
ΔΕΥΤΕΡΟΣ ΑΓΩΝΑΣ ΠΛΕΪ ΟΦ ΜΠΟΥΛΣ-ΣΕΛΤΙΚΣ
Στο πρώτο, έβαλε 49 πόντους...
μα δεν νομίζω ότι περίμενε κανείς
να συμβεί αυτό στο επόμενο παιχνίδι.
Σκόραρε κατά βούληση. Με καρφώματα.
Αποφεύγοντας τους αντιπάλους.
Ουσιαστικά, έπαιξα σε όλο τον αγώνα.
Ήμουν ασταμάτητος.
Ο Μπερντ μαρκάρει τον Τζόρνταν, μα σκοράρει ούτως ή άλλως.
Ο Όλμπεκ μ' έβαζε να παίζω μόνος εναντίον όλων,
κι απλώς εκμεταλλεύτηκα την ενέργεια και τα νιάτα μου.
Εκμεταλλεύεται την ταχύτητά του.
Ο Τζόρνταν έχει 31 πόντους. Μέσα.
Ο Τζόρνταν αποφεύγει τον Έιντζ, σουτάρει... Καλάθι και φάουλ.
Επιχειρήσαμε όλοι να τον μαρκάρουμε.
Ο Τζόνσον, ο καλύτερος μας αμυντικός,
έφτασε τα τέσσερα φάουλ στην τρίτη περίοδο.
Ο Ντένις Τζόνσον φτάνει κι αυτός τα τέσσερα φάουλ.
Τον μάρκαρα εγώ, ο Ντάνι, και πιο πολύ ο Ντένις Τζόνσον.
Κάποια στιγμή, έβαλα τα γέλια,
επειδή με έβριζε ο Γουόλτον
γιατί αναγκάστηκε να τον μαρκάρει.
Πέμπτο φάουλ. Άλλο ένα κι αποβάλλεται.
Ο Τζόρνταν στο ένας εναντίον ενός...
Καλάθι...
Ο Γουόλτον αποβλήθηκε.
Ο Τζόρνταν έχει σουτάρει 18 βολές κι έχει ευστοχήσει στις 16.
Αν είναι δυνατόν. Ο Τζόρνταν φτάνει τους 48 πόντους.
Την Πέμπτη, έβαλε 49. Λέτε να βάλει 50 την Κυριακή;
Θα νικήσει τον Πάρις.
Φτάνει τους 52...
Ο Μάικλ σουτάρει από δεξιά... μέσα! Καλάθι και φάουλ.
Ο Μάικλ θα επιχειρήσει να ισοφαρίσει σε νεκρό χρόνο.
Θα έχουμε παράταση στο Μπόστον Γκάρντεν!
Ο Τζόρνταν φτάνει τους 56.
Χρειάζεται 61 πόντους για να ισοφαρίσει το απόλυτο ρεκόρ σε αγώνα πλέι οφ...
Μέσα! Ο Τζόρνταν φτάνει τους 63!
Έχουμε νέο ρεκόρ στο Μπόστον Γκάρντεν.
Ήταν αγώνας με υψηλό σκορ.
Ευτυχώς, είχαμε το τελευταίο σουτ.
Ο Μπερντ πασάρει στον Πάρις...
Οι Μπόστον Σέλτικς παίρνουν μια πολύ δύσκολη νίκη
και προηγούνται 2-0.
Ήμασταν τυχεροί που νικήσαμε, αλλά ο Μάικλ ήταν εκπληκτικός.
Πολυτιμότερος παίκτης του αγώνα ανακηρύσσεται ο Μάικλ Τζόρνταν.
Με 63 πόντους, κατέρριψε το ρεκόρ σκοραρίσματος σε αγώνα πλέι οφ.
Τελικά, περάσαμε,
αλλά ήταν μια πραγματικά απίστευτη εμφάνιση.
Πρώτη φορά έβλεπα κάτι τέτοιο, και δεν το είδα ποτέ ξανά.
Αυτός ήταν ο Θεός, μεταμφιεσμένος σε Μάικλ Τζόρνταν.
Ο ΤΖΟΡΝΤΑΝ ΕΝΤΥΠΩΣΙΑΖΕΙ ΤΟΝ ΜΠΕΡΝΤ
Είναι εντελώς ξεχωριστός.
Ξεκάθαρα. Κανείς δεν παίζει σαν αυτόν,
κι αυτό ισχύει για όποιον παίκτη θέλετε.
Είναι ο πιο ταλαντούχος παίκτης.
ΜΑΤΖΙΚ ΤΖΟΝΣΟΝ ΛΕΪΚΕΡΣ
Με διαφορά.
Ο Λάρι κι εγώ, που κατείχαμε το άθλημα...
ΜΑΤΖΙΚ ΤΖΟΝΣΟΝ 12 ΦΟΡΕΣ ΟΛ ΣΤΑΡ
...και κάναμε πρωταθλητισμό, ξέραμε τι μπορούσε να πετύχει.
Απλώς χρειαζόταν τους κατάλληλους συμπαίκτες.
Συνειδητοποιήσαμε ότι ο Τζόρνταν ήταν ο κορυφαίος παίκτης του NBA.
Οπότε, έναν χρόνο μετά, αλλάξαμε σχεδόν όλη την ομάδα.
Το ανέλαβε ο Κράουζ.
ΙΟΥΝΙΟΣ 1987
Φέραμε σπουδαίους παίκτες, όπως ο Γκραντ κι ο Πίπεν.
Αλλάξαμε τη σύνθεση της ομάδας.
Πάντα δίνω τα εύσημα στον Τζέρι Κράουζ για τη δημιουργία του κατάλληλου ρόστερ.
Μια από τις πιο δύσκολες ανταλλαγές
πρέπει να ήταν του Όκλεϊ με τον Κάρτραϊτ.
Χρειαζόμασταν έναν ψηλό και ο Μπιλ ταίριαζε απόλυτα.
Λατρεύω τον Τσαρλς,
μα ο Μπιλ μας ταίριαζε περισσότερο τότε.
Ο Μάικλ του είχε αδυναμία επειδή τον προστάτευε.
Τον έριχναν συχνά κάτω,
κι ο Τσαρλς τον υπερασπιζόταν.
Ο Όκλεϊ τα βάζει με τον "Χατ Ροντ" Γουίλιαμς.
Όταν ο Κράουζ έκανε αυτήν την ανταλλαγή,
ήταν μια καθοριστική στιγμή στην καριέρα του.
Ήμασταν πολύ καλοί φίλοι.
Περνούσαμε πολύ χρόνο μαζί.
Όταν, όμως, έφυγε, αποκτήσαμε το ιδανικό ρόστερ.
Ο Τζέρι έκανε εξαιρετική δουλειά.
Έκανε σπουδαίες ανταλλαγές κι αγορές ελευθέρων.
Αξίζει πολλά εύσημα.
Όμως δεν έκανε καθόλου υποχωρήσεις.
ΝΟΕΜΒΡΙΟΣ 1997
ΣΙΑΤΛ
Ο ΠΙΠΕΝ ΑΝΑΡΡΩΝΕΙ ΑΚΟΜΗ ΑΠΟ ΤΗΝ ΕΓΧΕΙΡΗΣΗ ΣΤΟΝ ΑΣΤΡΑΓΑΛΟ
ΤΑΞΙΔΕΥΕΙ ΜΕ ΤΗΝ ΟΜΑΔΑ, ΑΛΛΑ ΠΑΡΑΜΕΝΕΙ ΑΝΕΝΕΡΓΟΣ.
Ο Σκότι είχε προβλήματα με τον Τζέρι, κι αυτό εκδηλώθηκε αρκετές φορές.
Το θέμα ήταν... Αυτό που εν μέρει εξόργισε τον Σκότι
ήταν ότι σκέφτηκαν σοβαρά να τον ανταλλάξουν
μετά τη σεζόν 1996-97.
Ο καθένας μπορεί να φύγει.
Ένα μέρος των καθηκόντων μου είναι να συζητάω με τις άλλες ομάδες,
όταν θέλουν κάποιον παίκτη μας.
Σίγουρα, ο Σκότι Πίπεν
είναι ένας εκ των κορυφαίων.
Τον εκτιμώ ιδιαίτερα.
Δεν μπορώ να σας πω τι θα συμβεί στο μέλλον,
γιατί δεν γνωρίζω.
Το επιχείρημα του Κράουζ ήταν ότι θα τον έχαναν σύντομα.
"Η ομάδα έκανε τον κύκλο της.
Ας τη διαλύσουμε από τώρα".
Μα ο ιδιοκτήτης αρνήθηκε.
Δεν το ενέκρινα, επειδή αποφάσισα
ότι, όσο είχαμε ακόμη τον Τζόρνταν,
έπρεπε να διεκδικήσουμε τον τίτλο.
Πόσο κοντά έφτασες στο να πουλήσεις τον Σκότι Πίπεν;
Δεχτήκαμε αρκετές προτάσεις,
που ήταν πολύ καλές, για τον Σκότι και κάποιους άλλους παίκτες μας.
Δεν θα πάψω να ενεργώ επιθετικά,
και να προσπαθώ να κάνω την ομάδα καλύτερη.
Ουσιαστικά, αυτός ήταν ο λόγος που χάλασαν οι σχέσεις μου με τον Τζέρι.
Προσπαθούσε να με κάνει να νιώθω ξεχωριστός,
μα εξακολουθούσε να 'ναι διατεθειμένος να με ανταλλάξει και πάει λέγοντας,
και δεν μου το είπε ποτέ κατάμουτρα.
Στο πέρασμα των χρόνων,
κατανοείς ότι ουδείς αναντικατάστατος, αλλά ένιωθα προσβεβλημένος.
Κι αυτό μ' έκανε να πάψω να τον σέβομαι ως έναν βαθμό.
Πάντα λογομαχούσαν,
μα, κάποια στιγμή, ο Σκότι ξεπέρασε τα όρια.
Θέλω να πω, το είχε πάρει προσωπικά.
Άρχισε να τον προσβάλλει ανοιχτά και να τον βρίζει στο λεωφορείο.
Δεν τον άντεχα πλέον. Δεν τον σεβόμουν.
Θυμάμαι να του μιλάει άσχημα από τη γαλαρία.
Πολύ άσχημα, όμως.
Ο Πίπεν άρχισε να προσβάλλει τον Τζέρι Κράουζ...
μπροστά στην υπόλοιπη ομάδα.
Αναγκαστήκαμε να του πούμε να χαλαρώσει.
Τότε συνειδητοποιήσαμε τι ακριβώς συνέβαινε.
Δεν ήταν συνηθισμένη... Θέλω να πω, υπήρχε πολλή πικρία.
"Δεν με εκτιμάς.
Θες να με δώσεις. Δεν με πληρώνεις.
Άντε πηδήξου. Θα φροντίσω μόνος μου τον εαυτό μου".
Τότε ένιωσα ότι έπρεπε να κάνω ό, τι ήταν καλύτερο για εμένα.
Ένιωσα ότι ήρθε η ώρα να βρω άλλη ομάδα.
Ο Πίπεν απαιτεί πλέον να παραχωρηθεί.
24 ΝΟΕΜΒΡΙΟΥ 1997
Θα παραμείνει τραυματίας μέχρι να φύγει από το Σικάγο.
Δεν ήθελε να αγωνιστεί ξανά με τους Μπουλς.
"Δεν ξαναβάζω αυτήν τη φανέλα".
Τι θα μπορούσε να σε πείσει να μείνεις στους Μπουλς;
Τίποτα. Δεν θέλω να συνεχίσω εδώ.
Χθες το βράδυ, ο Σκότι έκανε τη σοκαριστική δήλωση
ότι θέλει να παραχωρηθεί σε άλλη ομάδα.
- Τι έχεις να πεις γι' αυτό; - Τίποτα, για την ώρα.
Νιώθω ότι ο Σκότι φερόταν εγωιστικά.
Τον ένοιαζε ο εαυτός του,
κι όχι η υπόσχεση που έδωσε στη διοίκηση και την ομάδα.
"Τελείωσα εδώ", με πιάνεις;
Είχαν ήδη αποφασίσει ότι θα με παραχωρούσαν.
Έπρεπε να κάνω ό, τι ήταν καλύτερο για εμένα.
Υποτιτλισμός: Παναγιώτης Καρούσος